# אנפילקסיס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אנפילקסיס היא תגובה אלרגית לא תקינה ומהירה של מערכת החיסון לאלרגן מסוים, בה משתחרר היסטמין מן הרקמות וגורם לתסמינים מקומיים או מפושטים.

כמויות קטנות של חומרים אלרגניים עלולים לגרום לתגובה אנפילקטית אשר עשויה להוות גורם למוות. אנפילקסיס יכול לקרות כתוצאה מעיכול, שאיפה, מגע עור או הזרקה של האלרגן. הסוג החמור ביותר של אנפילקסיס - הלם אנפילקטי (Anaphylactic shock), ללא טיפול, גורם לרוב למוות. ההערכה היא כי בארצות הברית ישנם כ–100 מקרי תמותה לשנה על רקע תגובתיוּת-יתר של מערכת החיסון.

## [עריכה] תסמינים

תסמיני האנפילקסיס יכולים לכלול קשיי נשימה, לחץ דם נמוך, עלפון, סרפדת, הופעת בצקת בצוואר ובפנים, פריחה וגירוד. אלה מיוחסים לפעילות של נוגדנים מסוג IgE וחומרים אנפילוטוקסיניים אחרים אשר פועלים לשחרור היסטמין וחומרים אחרים מתאי הפיטום. שחרור היסטמין גורם, בין השאר, להרחבה של כלי הדם וסגירת דרכי הנשימה עקב בצקת מקומית.

## [עריכה] גורמים

הגורמים הבאים עשויים לגרום לאנפילקסיס:

- מזון (בוטנים, אגוזים, דגים, פירות ים, חלב וביצים)
- תרופות (פניצילין ועוד)
- עקיצות חרקים
- פעילות גופנית
- עירוי דם מתורם לא מתאים

## [עריכה] טיפול מיידי

הלם אלפיקטי הוא מצב חירום רפואי חמור בשל המהירות שבה נחסמות דרכי הנשימה, תוך דקות מתחילת ההלם. יש להזעיק עזרה במהירות האפשרית. הנשמה מפה לפה לרוב אינה עוזרת במקרה זה, אך יש לנסותה בכל זאת. חולה שאובחן אצלו אנפילקסיס בעבר עשוי לשאת מכשיר מיוחד (Epi-pen) שעשוי להיות זמין להזרקה מיידית של אפינרפין (אדרנלין). הזרקה חוזרת מסוכנת רק כאשר המרווחים בין ההזרקות קצרים מאוד. על אף העלייה בקצב הלב, אם הזרקת אפינרפין מונעת את חסימת קנה הנשימה היא עשויה להציל חיים.

## [עריכה] טיפול רפואי

טיפול של פאראמדיק במקרה של אנפילקסיס יכלול הזרקת אפינפרין, מתן חמצן,פתיחת וריד ומתן עירוי נוזלים ובמידת הצורך צנרור קנה הנשימה תוך כדי העברה לטיפול בבית חולים. הטיפול הקליני על ידי רופא ובבית חולים מנסה לטפל בתגובת רגישות-היתר של התאים במקביל לטיפול בתסמינים. אנטייהיסטמינים (אשר מעכבים רצפטורים של היסטמין בגוף) ניתנים, אך לרוב אין די בהם באנפילקסיס ויש צורך ב קורטיקיסטרואידים. לחץ הדם הנמוך מטופל על ידי מתן נוזלים לווריד ותרופות מתאימות. ייתכן צורך בהנשמה מכנית.

הבהרה: המידע בוויקיפדיה אינו מהווה ייעוץ רפואי.

מקור: http://he.wikipedia.org../../../%D7%90/%D7%A0/%D7%A4/%D7%90%D7%A0%D7%A4%D7%99%D7%9C%D7%A7%D7%A1%D7%99%D7%A1.html

קטגוריות: אימונולוגיה | רפואה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Bahasa Indonesia
- Italiano
- 한국어
- Nederlands
- Norsk (nynorsk)
- Polski
- Português
- Русский
- Türkçe
- 中文